യുവാവിനെ തട്ടിക്കൊണ്ടുപോയ കേസിലെ പ്രധാന പ്രതി പോലീസിന്റെ പിടിയില് പൊന്നാനി: കഞ്ചാവിന് പകരം കമ്മൃൂണിസ്റ്റ് പച്ച ഉണക്കി നല്കി കബളിപ്പിച്ച യുവാവിനെ തട്ടിക്കൊണ്ടുപോയ കേസിലെ പ്രധാന പ്രതി പോലീസിന്റെ പിടിയില്. കൂറ്റനാട് സ്വദേശി ഹാരിസ്24 നെയാണ് പൊന്നാനി സി ഐ വിനോദ് വലിയാട്ടൂരിന്റെ നേതൃത്വത്തിലുള്ള സംഘം പിടികൂടിയത്. 2020 മെയ് മാസമായിരുന്നു സംഭവം. കഞ്ചാവ് വാങ്ങാനായി ഹാരിസും കൂട്ടാളികളും അമല് ബഷീറിന് 45,000 രൂപ നല്കിയിരുന്നു. എന്നാല് കഞ്ചാവിന് പകരം കമ്മ്യൂണിസ്റ്റ് പച്ച ഉണക്കി നല്കുകയാണ് അമല് ചെയ്തത്. ഇതിന്റെ വൈരാഗ്യത്തില് ഹാരിസും സംഘവും അമലിനെ വീട്ടില് നിന്ന് വിളിച്ചിറക്കി കൊണ്ടുപോയി. തുടര്ന്ന് അയിലക്കാട് ചിറക്കലില് വെച്ച് കാറിലെത്തിയ സംഘം തോക്ക് ചൂണ്ടി ഭീഷണിപ്പെടുത്തി തട്ടിക്കൊണ്ട് പോവുകയും വീട്ടില് വിളിച്ച് മോചനദ്രവ്യമായി നാല് ലക്ഷം രൂപ ആവശ്യപ്പെടുകയും ചെയ്തിരുന്നു. നേരെത്തെ കേസിലെ രണ്ട് പ്രതികളെ പിടികൂടിയിരുന്നു. പ്രധാന പ്രതിയായ ഹാരിസ് ഒളിവിലായിരുന്നു. സൈബര് സെല്ലിന്റെ സഹായത്തോടെ ചാലിശ്ശേരിയില് നിന്നാണ് പ്രതിയെ പിടികൂടിയത്